Referitor dosar 11635/05.11.2013

**DECIZIE DE ÎNCADRARE**

**DRAFT**

Ca urmare a notificării depuse de **DIRECȚIA SILVICĂ SIBIU, cu sediul în municipiul Sibiu, str. Calea Dumbrăvii, nr. 40, județul Sibiu,** înregistrată la Agenţia pentru Protecţia Mediului Sibiu cu nr. 11635/05.11.2013 și a completărilor ulterioare, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe,

**Agenţia pentru Protecţia Mediului decide**, ca urmare a consultărilor desfăşurate în cadrul Comitetului Special Constituit din data de 16.08.2017, că **Planul de management Rezervația “Parcul Natural Dumbrava Sibiului”,** amplasat pe teritoriul administrativ aljudețului Sibiu, **nu are efect semnificativ asupra mediului, prin urmare nu este necesară efectuarea evaluării de mediu și evaluării adecvate.**

**Justificarea prezentei decizii:**

Planul de management descrie și evaluează situația prezentă a Rezervației „Parcul Natural Dumbrava Sibiului”, definește obiectivele, precizează acțiunile de conservare necesare și reglementează activitățile care se pot desfășura pe teritoriul rezervației, în conformitate cu obiectivele de management, în vederea asigurării unui statut de conservare favorabil. al protecţiei şi conservarea habitatelor naturale şi a speciilor din flora şi fauna sălbatică.

Rezervația „ Parcul Natural Dumbrava Sibiului” în suprafață de 993, 00 ha, este situată în centrul Depresiunii Sibiului, la marginea sudică a Podișului Transilvaniei, pe versantul drept al Văii Cibinului pe teritoriul administrativ al județului Sibiu în partea de Sud – Vest a municipiului Sibiu astfel:

* în partea de Est se învecinează cu str. Privighetorii din municipiul Sibiu;
* în partea de Vest se învecinează cu Pășunea Poplăcii;
* la Nord se învecinează cu Șoseaua Poplăcii;
* la Sud se învecinează cu Trupul Dumbrava II.

Suprafața de 993,0 ha este înscrisă în limitele de 450 43ʹ 42” și 450 46ˈ 9” latitudine nordică și 240 4ˈ 41” ;I 240 8ˈ 34” longitudine estică. Teritoriul pădurii Dumbrava Sibiului este cantonat pe partea terminală a glacisului piemontan al Rășinarilor, acoperind bazinul hidrografic al Pârâului Valea Aurie și cele două interfluvii ce separă cartierul Valea Aurie de Râul Cibin și de Pârâul Seviș.

**1. Caracteristicile planurilor şi programelor cu privire, în special, la:**

**a)** gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:

Planul de management este necesar pentru managementul conservării Rezervația „ Parcul Natural Dumbrava Sibiului”.

**b)** gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:

În conformitate cu prevederile O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:

* art. 21 alin. **(**4) “Respectarea planurilor de management şi a regulamentelor este obligatorie pentru administratorii ariilor naturale protejate, pentru autorităţile care reglementează activităţi pe teritoriul ariilor naturale protejate, precum şi pentru persoanele fizice şi juridice care deţin sau care administrează terenuri şi alte bunuri şi/sau care desfăşoară activităţi în perimetrul şi în vecinătatea ariei naturale protejate.”
* art. 21 alin. (5) „Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management.”
* art. 21 alin. (6) „Autorităţile locale şi naţionale cu competenţe şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, după caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management.”

**c)** relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:

Scopul Planului de Management este de a asigura menţinerea stării de conservare favorabilă a habitatelor naturale şi a speciilor din flora şi fauna sălbatică, din Rezervația „Parcul Natural Dumbrava Sibiului”, în contextul dezvoltării durabile a comunităţilor locale ce se găsesc pe teritoriul rezervației.

Obiectivele generale ale planului sunt:

* inventarierea florei şi faunei şi elaborarea pe această bază a unei hărţi care să conţină speciile, habitatele endemice, rare şi vulnerabile. Ulterior se vor aplica planuri de acțiune care să permită menținerea răspândiri actuale a acestor specii, sau chiar extinderea teritoriului ocupat. Această activitate se va realiza de către oameni de știință și de către voluntari, cu sprijinul custodelui. Scopul acestei acțiuni este reprezentat de acumularea de noi informații științifice referitoare la biodiversitatea ariei protejate. Aceste informații vor contribui la eficacitatea managementului acestei arii protejate. Se intenționează încurajarea realizării și publicării de articole științifice și de rapoarte științifice asupra speciilor de plante și animale specifice ariei protejate și se va încuraja protejarea lor continuă pe plan local. Acțiunea se va realiza cu ajutorul cercetătorilor, a oamenilor de știință din universități, a centrelor de cercetare sau alte instituții, cu sprijinul logistic al custodelui. Se preconizează acțiuni vizând inventarierea speciilor importante din aria protejata. În acest fel va fi aprofundată cunoașterea florei și faunei ariei naturale protejate, ca suport pentru managementul efectiv ale acesteia.
* delimitarea punctuală a zonelor parcurse de căile rutiere, poteci, drumuri de care, din arealul parcului şi a zonelor de agrement. Se va reglementa turismul în aria naturală protejată vizându-se stabilirea unor zone în care turiștii să aibă acces, stabilirea unor trasee pentru turismul ecologic din regiune și a unor sectoare țintă care să fie reprezentative pentru particularitățile ariei, dar care să nu fie perturbate semnificativ de afluxul de turiști. Totodată, turiștilor li se va permite accesul doar în zona în care acest fapt are loc masiv și în prezent, zona deja afectată din acest punct de vedere, dar se va ține seama de conservarea zonei respective așa cum este ea, împiedicându-se orice altă formă de degradare. Ca urmare, se vor amenaja locuri pentru odihnă și repaus, dotate cu bănci și puncte de colectare a deșeurilor. În acest scop se va realiza un cod de conduită a prestatorilor de servicii turistice și a turiștilor care vizitează aria naturală protejată și împrejurimile acesteia. Înființarea sau permiterea înființării unor puncte de informare și a unor trasee turistice în aria protejată în colaborare cu prestatorii de servicii turistice de aici. Elaborarea unor materiale de promovare a turismului ecologic în aria protejată și distribuirea și expunerea acestora la primării, gări, sau în alte puncte de impact. Prin aceste acțiuni vom viza reducerea la minim ajungând la absența oricărui impact negativ al turiștilor asupra ariei protejate. Această acțiune se va realiza cu ajutorul custodelui, a voluntarilor și în colaborare cu prestatorii de servicii turistice din aria naturală protejată și în colaborare cu administrațiile locale.
* marcarea conform normelor prezente prevăzute de Hotărârea de Guvern nr.230/2003 a conturului rezervației şi amplasarea în punctele intens circulate de panouri de avertizare şi de popularizare a normelor de protecţie a mediului natural. Această acțiune va avea ca scop menținerea nealterată a pădurilor incluse în zona ariei protejate, iar acțiunile silvice organizate de către ocoalele silvice sau de către localnici vor fi atent monitorizate, în scopul menținerii acestora la un nivel care să nu afecteze aria protejată și să mențină suprafața împădurită în limitele actuale. Acțiunea va fi realizată de custode în colaborare cu proprietarii de pădure, cu ocoalele silvice și cu ajutorul voluntarilor.
* instituirea patrulărilor de prevenire a poluării parcului.
* instituirea unor acţiuni de igienizare a zonelor tranzitate public în fiecare lună a sezonului estival.
* marcarea conform normelor Hotărârea de Guvern nr.77/ 2003 a traseelor de agrement turistic din cadrul parcului.
* în conformitate cu prevederile Regulamentului de administrare a Rezervației „Parcul Natural Dumbrava Sibiului”, a Hotărârii Consiliului Judeţean Sibiu nr. 64/2004 şi a Ordonanței de Urgență nr. 236/2000, articolul 23, se va introduce un sistem de tarife pentru persoanele fizice şi juridice care beneficiază de bunuri, servicii şi activităţi specifice, desfăşurate în arealul parcului;
* se vor face demersuri de informare și educare a populației locale cu privire la situația ariei protejate, importanța acesteia și utilitatea pentru comunitate. Populația va fi informată și asupra importanței habitatelor conservate în această arie protejată, asupra restricțiilor și limitelor impuse de existența ariei protejate, dar și referitor la oportunitățile pentru comunitățile locale pe care le poate oferi aria protejată. Acțiunile vor fi realizate de voluntari în colaborare cu unitățile de învățământ și administrație locală din localitățile învecinate ariei protejate, prin discuții directe dar și prin elaborarea de pliante și materiale informative.
* identificarea unor activități tradiționale legate de turismul ecologic, care să poată fi realizate de comunitățile locale și care să contribuie la conservarea ariei protejate, dar să și poată aduce beneficii comunităților locale, asigurând conviețuirea armonioasă dintre aria protejată și oamenii din vecinătatea acesteia. Aceste activități tradiționale se pot promova de către custode prin intermediul unor materiale informative, crescând astfel valoarea ariei protejate, iar acțiunile ce au loc să se realizeze prin colaborarea custodelui cu comunitățile locale.
* întocmirea unui inventar general al speciilor arboricole pe specii şi vârste şi reliefarea acestuia într-o hartă cadastrală;
* verificarea oricărui proiect care se dorește a fi realizat în aria naturală din punct de vedere al respectării legislației în vigoare și avizarea sa în funcție de situația reală din teren și de impactul potențial asupra conservării ariei. Această acțiune se va realiza de către custode în colaborare cu consiliul științific consultativ, cu oamenii de știință, dar și cu voluntari.
* efectuarea demersurilor necesare către reprezentanții autorității publice centrale din acest domeniu, pentru reglementarea situației în ceea ce privește obiectivitatea rămânerii în Rezervația „Parcul Natural Dumbrava Sibiului” a unor suprafețe care nu îndeplinesc condițiile pentru care a fost constituită rezervația și includerea altor suprafețe care au fost exceptate și care îndeplinesc condițiile de bază pentru a fi integrate în această rezervație.

**d)** problemele de mediu relevante pentru plan sau program:

Măsurile prevăzute în planul de management trebuie să ţină cont de condiţiile economice, sociale şi culturale ale comunităţilor locale, precum şi de particularităţile regionale şi locale ale zonelor, prioritate având însă obiectivele de management ale ariei naturale protejate.

**e)** relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor):

Rezervația „Parcul Natural Dumbrava Sibiului” a fost declarată prin Legea nr. 5/2000 privind aprobarea Planului de amenajare a teritoriului național – Secțiunea a – III – a, Zone protejate;

**2.** Caracteristicile efectelor şi ale zonei posibil a fi afectate cu privire, în special, la:

**a)** probabilitatea, durata, frecvenţa şi reversibilitatea efectelor: nu necesită evaluare de mediu având în vedere că obiectivele și măsurile planului de management sunt stabilite pentru menținerii stării de conservare favorabilă a habitatelor naturale şi a speciilor din flora şi fauna sălbatică, în condițiile dezvoltării durabile.

**b)** natura cumulativă a efectelor: nu este cazul;

**c)** natura transfrontalieră a efectelor: nu este cazul;

**d)** riscul pentru sănătatea umană sau pentru mediu (de exemplu, datorită accidentelor): nu este cazul;

**e)** mărimea şi spaţialitatea efectelor (zona geografică şi mărimea populaţiei potenţial afectate): efectele pozitive asupra mediului;

**f)** valoarea şi vulnerabilitatea arealului posibil a fi afectat, date de:

**(i)** caracteristicile naturale speciale sau patrimoniul cultural: prin implementarea planului se urmăreşte îndepărtarea posibilelor vulnerabilităţi şi impacturi ce pot să apară în Rezervația „Parcul Natural Dumbrava Sibiului”;

**(ii)** depăşirea standardelor sau a valorilor limită de calitate a mediului: nu este cazul;

**(iii)** folosirea terenului în mod intensiv: nu este cazul;

**g)** efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:planul este elaborat pentru managementul Rezervația „Parcul Natural Dumbrava Sibiului”.

**Planul urmează sa fie supus procedurii de adoptare fără aviz de mediu**.

**Informarea şi participarea publicului la procedura de evaluare de mediu:** elaborarea primei versiuni a planului a fost mediatizată de titular în mass media (publicații ziar: 07.11.2013 și 11.11.2013); anunțul deciziei etapei de încadrare a fost publicat în mass media de titular (ziar xxxxxxxx) și pe site site-ul A.P.M. Sibiu în xxxxxx.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 5 „ pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p. ŞEF SERVICIU AVIZE,**

**Ionel Stelian NAICU ACORDURI AUTORIZAŢII,**

**Şef Serviciu Monitorizare şi Laboratoare**   **ing. Livia MITEA**

**Întocmit,**

**Ing. Mihaela CERCIU**